BŪVPROJEKTS 
Iekšējā ūdensapgāde un kanalizācijas tīkli 

Skaidrojošais raksts
1.Vispārējie dati

Būvprojekta ŪK daļa izstrādāta saskaņā ar Latvijas Republikas izdotajiem Latvijas būvnormatīviem LBN 221-15, LBN 222-15, LBN 223-15 un arhitektūras daļas plāniem, eiropas savienības standartiem.

Projektā paredzēts izbūvēt:

* iekšējo ūdensapgādes vadu (Ū1),

* iekšējo karsto ūdensapgādes vadu (T3),
* iekšējo karsto cirkulācijas ūdensapgādes vadu (T4),
* iekšējo sadzīves kanalizāciju (K1),
2. Sadzīves ūdensapgāde Ū1; T3; T4
Ūdensvada pieslēguma vieta pie esošā ūdensvada tīkla DN50, aiz esošā ūdensskaitītāja.
Saimniecisko auksto ūdensvadu paredzēts izbūvēt no daudzslāņu plastmasas caurulēm un veidgabaliem, ievietojot tos pretkondensātu izolācijā – kaučuka porgumiju 6-11 mm. Noslēgarmatūra PN10. 
Karstā ūdensvada sistēma tiek projektēta no daudzslāņu plastmasas un metāla kompozītcaurulēm, ar spiediena klasi PN20. 

Karstais ūdens ēkā tiek sagatavots esošā siltummezglā. Būvniecības laikā precizēt atrašanās vietu.
Stāvvadus izbūvēt pie sienām vai sienu konstrukcijās, kā arī pievadus pie sanitāri tehniskām ierīcēm montēt sienas konstrukcijās vai pie tām. Sienu apšuvumu tipu skatīt AR sadaļā.

Garos taisnos cauruļvadu posmos starp stiprinājuma punktiem jāierīko īpaši kompensācijas elementi vai kompensācijas loki. Instalāciju jāveic atbilstoši ražotāja sniegtajām montāžas instrukcijām.
Visām daudzslāņu kompozītcaurulēm un plastikāta presējamiem savienojumiem jābūt izgatavotām ražotāja, kas nodrošina kvalitātes kontroli saskaņā ar LVS EN ISO 9001 prasībām, un jābūt izdotam šim sertifikātam. Caurulēm un savienojuma daļām jāatbilst LVS EN 21003 standarta prasībām. Savienojuma presējamās daļas tiek izgatavotas no polifenilsulfona (PPSU). Plastikāta PPSU temperatūras izsauktā pagarinājuma koeficients ir tuvs nerūsējošā tērauda koeficientam, tāpēc plastikāta savienojuma korpuss un presēšanas uzmava strādā kā viens kopums, temperatūras izmaiņas neietekmē savienojuma kvalitāti. 
Karstā un aukstā ūdens sistēmu atgaisošana notiek caur augstākā stāva sanitāri tehniskām ierīcēm. 

Ūdens padeves atslēgšanai uz visiem galvenajiem ūdens apgādes cauruļvadiem un to atzariem ir paredzēta noslēgarmatūra. Karstā ūdens cirkulācijas sistēmai papildus paredzēti balansēšanas vārsti..  Noslēgarmatūras apkalpošanai paredzēt piekļuves lūkas (sienās montējamas apkalpošanas lūkas 300x300mm). Sienu un pārsegumu šķērsojumu vietās caurumu blīvēšana jāveic ar ugunsdrošiem materiāliem (ugunsdrošās lentas vai putas).

Caurules nostiprina pie sienas vai iekārtā veidā. Stiprinājumiem jāspēj noturēt caurules, ventiļu un šķidruma, izolācijas un iespējama ārējā noslogojuma svaru, kā arī jābūt izturīgiem pret ekspluatācijas un pārbaudes spiediena iedarbību. Stiprinājumiem jānodrošina cauruļvadu stabilitāti pret vibrācijām, kuras izraisa spiediena grūdieni, stiprinājumi nedrīkst bojāt caurules vai arī izraisīt traucējošu troksni. Vibrāciju un temperatūras deformācijas slāpēšanai izmantot gumijas starplikas. Maksimālais attālums starp caurules stiprinājumiem ir 1,2 – 2,4 m (atkarīgs no caurules diametra). Caurumus pārsegumos un sienās priekš komunikāciju uzstādīšanas izveidot ar urbšanas metodi, bez perforatora. Urbuma izmērus izvēlēties atbilstošus uzstādāmo cauruļvadu diametriem. Pirms katras sanitārtehniskās ietaises jāparedz lodveida aizbīdnis ar saskrūvi. Posmu atzariem no maģistrālā tīkla paredz uzstādīt lodveida aizbīdņus, lai nepieciešamības gadījumā ir iespējams atslēgt kādu atzaru.
Siltuma zudumu novēršanai karstā ūdens padeves un cirkulācijas sadalošos vadus un stāvvadus paredzēts izolēt ar Paroc AE (vai ekvivalents) siltumizolāciju. Lai novērstu kondensāta rašanos uz aukstā ūdens apgādes cauruļvadiem, tos paredzēts izolēt ar ARMAFLEX Armaflex XG (vai ekvivalents) pretkondensāta izolāciju. Atzarus, kas paredzēti sienas konstrukcijā (apšuvumā) izolēt ar ARMAFLEX Armaflex XG cauruļu izolāciju 19mm. Pievadiem pie sanitāri tehniskajām ierīcēm izolācija nav nepieciešama.Cauruļvadu sadales diametri, iebūves veidi parādīti tehniskā projekta grafiskajā daļā. Cauruļvadu iebūves vai piestiprinājuma veidus, kas nav parādīts grafiskajā daļā mēģināt maksimāli paslēpt (lai nav redzams), tos iebūvējot sienā vai iešujot kārbā. Pirms katras sanitārtehniskās ietaises jāparedz lodveida aizbīdnis.
Cauruļvadu montāžu veikt atbilstoši cauruļvadu ražotāja montāžas rokasgrāmatas nosacījumiem.
Ugunsdzēsība nav nepieciešama atbilstoši izstrādātai būvprojektu sadaļai ‘’UPP’’.
3. Kanalizācija 
Lai novadītu notekūdeņus no sanitāri tehniskām ierīcēm, paredzēts izbūvēt pašteces kanalizācijas sistēmu. Ēkas pašteces izvadus ø110 mm paredzēts pieslēgt pie esošiem kanalizācijas izvadiem. Izvadu vietas un augstumu atzīmes precizēt būvniecības laikā.
Sadzīves kanalizācijas stāvvadus un novadcaurules no sanitāri tehniskām ierīcēm paredzēts izbūvēt no PP skaņas absorbējošām kanalizācijas caurulēm. Cauruļvadu trašu pagriezienu un atzaru vietās jāizmanto atbilstoši veidgabali. Pašteces kanalizācijas izvadus no ēkas un zemgrīdas cauruļvadus paredzēts izbūvēt no kanalizācijas caurulēm ar iebūves klasi SN8.

Uz stāvvadiem nepieciešams uzstādīt revīzijas. Zem izlietņu sifoniem jāiemontē veidgabali cauruļu tīrīšanai. Stāvvadus un caurules griestu zonā jāizolē ar Armacell (vai ekvivalents) skaņas izolāciju 9mm. Stāvvadus paredzēts izbūvēt pie sienām  vai sienu konstrukcijās. Novadus no sanitāri tehniskām ierīcēm montēt sienas konstrukcijās vai pie tām. Sienu apšuvumu tipu skatīt AR sadaļā. Revīzijām uz stāvvadiem ierīkot apkalpošanas lūkas. Grīdas lūkas kanalizācijas tīklu apkalpošanai (Aco nerūsējošā tērauda vai ekvivalentas) paredzētas montēt ar izmēru 200x200mm (cauruļvadiem Ø110mm).

Cauruļvadu horizontālos posmus jāizbūvē Ø110 i=0,02 , Ø75 i=0,02un Ø50 i=0,03 slīpumu. Visas kanalizācijas cauruļvadu vēdināšanas caurules ir jāturpina 0,5m virs jumta konstrukcijas. Vietas, kur cauruļvadi šķērso jumta konstrukcijas vai starpstāvu pārsegumus, uguns izplatīšanās ierobežošanai, ir jāaprīko ar ugunsdrošām aplocēm. Ugunsdrošajām aplocēm jāatbilst ugunsizturības parametriem EI 30; 60. Caurumus pārsegumos un sienās priekš komunikāciju uzstādīšanas izveidot ar urbšanas metodi, bez perforatora. Urbuma izmērus izvēlēties atbilstošus uzstādāmo cauruļvadu diametriem:

· Virszemes cauruļvadiem nepieciešamais attālums starp stiprinājumiem:

· horizontāli novietotiem cauruļvadiem 10DN;

· vertikāli novietotiem cauruļvadiem atkarībā no ārējā diametra 1-2m.

Zemgrīdas cauruļvadi jāstiprina un jāfiksē pie grīdas plātnes ar nerūsējoša tērauda vai līdzvērtīga metāla bandāžas lentām vai rūpnieciski izgatavotiem kronšteiniem. Šādiem stiprinājumiem ir jābūt pie atzarojumiem un pievienojumiem, kā arī ik pa katriem 1.50 m uz taisnā cauruļvada. Bandāžu lentu vai vītņstieņu galus jāfiksē grīdas plātnē, iebetonējot tos vienlaicīgi ar grīdas plātni.
Atzīmes 
· Veicot būvdarbus ir jāprecizē uz vietas esošā situācija un jāvadās pēc projektā dotajām piezīmēm.

· Pirms projekta realizācijas un materiālu iegādes, visus tehniskos risinājumus, materiālus un materiālu apjomus apspriest un saskaņot kopā ar Būvnieku un Pasūtītāju (vajadzības gadījumā pieaicinot arī autoruzraugu).

· Iekārtu un materiālu transportēšana, uzglabāšana, montāža, pārbaudi un nodošanu ekspluatācijā veikt ievērojot iekārtu un materiālu izgatavotāju firmu tehniskajā dokumentācijā minētās prasības un saskaņā ar spēkā esošām būvniecības normām un noteikumiem.

· Santehnisko iekārtu specifikācija – iekārtu modeļi precizējami atbilstoši pasūtītāja prasībām un interjera risinājumam, ‘’AR’’ daļas . 

